Document ID: /roh_data/filtered/fineweb-2-filterrobots_roh.jsonl.gz/67297

Talent per estetica e dimensiun, dun per crear ambient, in spiert avert per persistenza e maun artistic: quai èn insaquantas fassettas caracteristicas per descriver l’architect Linard Andri oriund da Müstair. El è naschì il matg 1971 a Müstair ed ha frequentà la scola populara en ses vitg nativ e fatg l'emprendissadi da dissegnader da construcziun auta a Guarda.
Cuschinar cun Andreas Caminada fiss ina bella experientscha.
Suenter la recruta avess el gugent fatg studis a Turitg – ma il destin ha vulì auter. El ha survegnì interessantas plazzas en Val Müstair ed è restà fitgà en sia patria. Suenter insaquants onns experientscha en il biro d’architectura «la Chasa» a Müstair ha el fundà il 2019 sia interpresa d’architectura Modunita.
En cuschina vala la regla: Jau cuschin e mia dunna lava giu la vaschella.
Linard Andri e sia dunna Irene Theus abitan dentant a Favugn, uschia pendulescha el tranter Favugn e Müstair. Sia professiun è passiun. Recreaziun ed energia chatta Linard Andri en la pictura artistica, ma er en cuschina.
Daventar cuschinunz fiss stà ina opziun. Ma jau am mia professiun d'architect.
Il zercladur ans raquinta Linard Andri davart l’amur per il product, davart ses iert nua ch'el cultivescha cun sia sira Anna Theus passa 20 sorts fritgs e verduras. Plinavant filosofescha el davart l’estetica culinarica e cun tge corifea da gourmet ch'el giess gugent en cuschina.
RTR preschenta mintga mesemna in’autra tratga per cuschinar suenter.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.